Το γένος ***Megachile*** είναι μια κοσμοπολίτικη ομάδα μοναχικών μελισσών, που συνήθως ονομάζονται μέλισσες φυλλοκόπτριες (Αγγλικά: *leafcutter bees* ή *leafcutting bees*). Ενώ άλλα γένη εντός της οικογένειας *Megachilidae*, μπορεί να μασούν τα φύλλα ή τα πέταλα σε θραύσματα, για να χτίσουν τις φωλιές τους, ορισμένα είδη εντός των *Megachile*, κόβουν νοικοκυρεμένα κομμάτια φύλλων ή πετάλων, εξ ου και η κοινή τους ονομασία. Αυτό είναι ένα από τα μεγαλύτερα γένη των μελισσών, με σχεδόν 1500 είδη σε πάνω από 50 υπογένη.

Η Βόρεια Αμερική έχει πολλά ιθαγενή είδη *Megachile*. Η εισαγόμενη φυλλοκόπτρια μέλισσα αλφάλφα (*Megachile rotundata*), διαχειρίζεται για την επικονίαση των καλλιεργειών.

Ετυμολογία
----------

H ετυμολογία του γένους *Megachile*, μεταφράζεται προχείρως από το αρχαίο ελληνικό (μέγας (μεγάλος) + χείλος)· τα "μεγάλα χείλη" τους και οι ισχυροί σιαγόνες είναι κατάλληλοι για τη συλλογή των υλικών κατασκευής της φωλιάς.

Οικολογία
---------

Πλαγία όψη δείγματος της μέλισσας *Megachile montenegrensi*. Πολλές από τις *Megachile* είναι λάτρεις των μπιζελιών και αυτή δεν αποτελεί εξαίρεση. Ένα μέλος του υπογένους *Chalicodoma*, νήσος Λέσβος.
Θηλυκή μέλισσα *Megachile* (*Chalicodoma*) *montenegrensis* *Dours 1873*, σε αναζήτηση τροφής επάνω σε άνθος *Malva sylvestris*, Ισραήλ.
Μερικές φορές, οι φωλιές κατασκευάζονται μέσα σε κούφια κλαδιά ή άλλες παρομοίως στενεμένες φυσικές κοιλότητες, αλλά συχνά βρίσκονται σε λαγούμια εντός του εδάφους. Οι φωλιές συνήθως αποτελούνται από μονές επιμήκεις στήλες κυψελών, οι οποίες κυψέλες, κατασκευάζονται διαδοχικά από το βαθύτερο τμήμα της σήραγγας προς τα έξω. Το θηλυκό τοποθετεί ένα ωάριο σε κάθε κελί μαζί με τροφή, γενικά γύρη, μερικές φορές αναμεμειγμένη με νέκταρ. Κατασκευάζει ένα καπάκι και απομονώνει τους τοίχους του κελιού. Η προνύμφη εκκολάπτεται από το αυγό και καταναλώνει την τροφή. Αφού μαδήσει μερικές φορές, γνέθει ένα κουκούλι και μεταμορφώνεται σε νύμφη (*pupates*), συχνά μετά από αρκετούς μήνες λήθαργου ως χρυσαλλίδα (*prepupa*). Εμφανίζεται από τη φωλιά ως ενήλικας. Τα αρσενικά, τα οποία συνήθως είναι μικρότερα και εμφανίζονται πριν από τα θηλυκά, πεθαίνουν λίγο μετά το ζευγάρωμα, αλλά τα θηλυκά επιβιώνουν για άλλες λίγες εβδομάδες, κατά τη διάρκεια των οποίων χτίζουν νέες φωλιές. Πολυάριθμες οικογένειες σφηκών και μελισσών παρασιτοποιούν τις φωλιές των *Megachile*, συμπεριλαμβανομένων των *Gasteruptiidae, Leucospidae, Sapygidae* και διαφόρων κλεπτοπαρασιτικών μεγαχειλιδίων (*megachilids*), όπως το στενά συγγενές γένος *Coelioxys*. Τα *Megachile rotundata* και *Megachile campanulae*, είναι από τα πρώτα έντομα που τεκμηριώνονται στην επιστημονική βιβλιογραφία, για τη χρήση συνθετικών υλικών στη δημιουργία φωλιών.

Πολλά είδη *Megachile* χρησιμοποιούν κομμένα φύλλα, για να ευθυγραμμίσουν τα κελιά των φωλιών τους. Θεωρείται ότι οι δίσκοι των φύλλων, βοηθούν στην αποφυγή της αποξήρανσης, των προμηθειών τροφής της προνύμφης. Διάφορα είδη στο γένος, ειδικά εκείνα του υπογένους *Chalicodoma* και των συναφών ομάδων, δεν χρησιμοποιούν κομμένα φύλλα για να ευθυγραμμίσουν τα κελιά, αλλά αντ' αυτού, χρησιμοποιούν αρκετά ξηρή φυτική ρητίνη, την οποία μεταφέρουν στις γνάθες τους. Το υπογένος *Chalicodoma* περιλαμβάνει τη *Megachile pluto*, τη μεγαλύτερη μέλισσα στον κόσμο, καθώς και μια από τις μεγαλύτερες *megachilids* στις Ηνωμένες Πολιτείες, τη *Megachile sculpturalis*, το Ασιατικό είδος που εισήχθη πρόσφατα.

Μερικά είδη *Megachile* δεν έχουν λοβό (*arolia*) μεταξύ των δαγκάνων τους, έτσι δεν μπορούν να σκαρφαλώσουν λείους τοίχους ή υάλινες επιφάνειες.

Είδη στην Κένυα, Ουγκάντα και Τανζανία
--------------------------------------

H μέλισσα του γένους *Megachile* στην Ανατολική Αφρική.
Στην Κένυα, Ουγκάντα και Τανζανία, περιγράφονται περισσότερα από 100 είδη *Megachile* (*Eardley* και *Urban 2010*). Απαιτούνται διεξοδικές έρευνες από αντιπροσωπευτικά οικοσυστήματα, για να διαπιστωθεί τι έχει η Ανατολική Αφρική, όσον αφορά την ποικιλία των ειδών *Megachile*.

Στην Ανατολική Αφρική, οι μέλισσες *Megachile*, δεν είναι γνωστές στους ντόπιους (συμπεριλαμβανομένων των αγροτών). Αυτά τα έντομα συνήθως δεν αναγνωρίζονται ως μέλισσες από τους ντόπιους της Ανατολικής Αφρικής, όπου η ονομασία μέλισσα, γενικά θεωρείται ότι εφαρμόζεται μόνο στις μέλισσες που παράγουν μέλι. Πολλές μέλισσες *Megachile*, έχουν μια γκριζωπή εμφάνιση λόγω της παρουσίας χλωμών τριχών πάνω σε μια μαύρη επιδερμίδα. Απαλές ζώνες τριχών στη γαστέρα είναι συνηθισμένες. Στην Ανατολική Αφρική, οι μέλισσες *Megachile* ποικίλουν σε μήκος, από 9 έως 22 mm.

### Οικότοποι

Οι μέλισσες *Megachile*, μπορούν να βρεθούν σε διάφορα ενδιαιτήματα (χρήσεις γης) στην Ανατολική Αφρική, όπως βοσκοτόπια, φυσικά δάση, ελώδεις εκτάσεις, προστατευόμενες περιοχές, γεωργικές εκτάσεις, δασικές εκτάσεις, παραποτάμιες ακτές και σε παράκτιες περιοχές.

Οι μέλισσες *Megachile* που εμφανίζονται στην Ανατολική Αφρική, επισκέπτονται διάφορα είδη άγριων φυτών (δέντρα, θάμνους, βότανα, ζιζάνια, αναρριχητικά φυτά, χόρτα) σε διαφορετικούς οικότοπους, ειδικά φυτά, με μικρά πρασινωπά έως λευκά άνθη. Ορισμένα φυτά που επισκέπτονται, παρέχουν υλικά μόνο για τις κτιριακές κατασκευές, στις φωλιές της φυλλοκόπτριας μέλισσας.

### Πιθανές αιτίες της σύγχυσης

Ορισμένα είδη εντόμων, όπως άλλες μέλισσες, σκαθάρια και μύγες, μπορούν να θεωρηθούν λανθασμένα ως μέλισσες *Megachile*. Πολλοί άνθρωποι μπερδεύουν τις μέλισσες *Megachile* με τις μέλισσες που κάνουν μέλι. Ωστόσο, μπορούν εύκολα να διακριθούν, παρατηρώντας τη συμπεριφορά τους. Οι μέλισσες *Megachile*, δεν ζουν σε αποικίες, όπως κάνουν οι μέλισσες, μεταφέρουν τη γύρη κάτω από την γαστήρα και τεμαχίζουν φύλλα, για να σχηματίσουν τις φωλιές τους.

Τα γένη των μελισσών *Ceratina* (μέλισσες μικρών ξυλουργών), *Xylocopa* (μέλισσες ξυλουργών) και *Halictus* (μέλισσες ιδρώτα), μπορούν επίσης να θεωρηθούν λανθασμένα ως μέλισσες *Megachile*, αλλά, διαφέρουν επειδή μεταφέρουν τη γύρη, σε τριχωτές βούρτσες στα πίσω πόδια τους. Οι μύγες μπορούν να ξεχωρίσουν από τις μέλισσες *Megachile*, καθώς έχουν μόνο δύο φτερά, ενώ οι μέλισσες έχουν τέσσερα φτερά. Ορισμένα σκαθάρια μπορεί επίσης να συγχέονται με τις μέλισσες *Megachile*. Τα σκαθάρια έχουν σκληρυμένα εμπρόσθια φτερά (*elytra*) ενώ οι μέλισσες έχουν τέσσερα μεμβρανώδη φτερά.

### Απειλές

Στην περιοχή της Ανατολικής Αφρικής, οι μέλισσες *Megachile* και άλλα είδη μελισσών, απειλούνται από παράγοντες όπως την υποβάθμιση των ενδιαιτημάτων, τη γεωργική εντατικοποίηση (π.χ. αντικατάσταση των θαμνωδών φραχτών με περιφράξεις από συρματόπλεγμα και την αυξημένη χρήση των ζιζανιοκτόνων, μπορούν να επηρεάσουν τον αριθμό των άγριων λουλουδιών), την κατάχρηση των εντομοκτόνων και τη συλλογή της ξηράς ξυλείας. Οι πληθυσμοί των μελισσών *Megachile* στην Ανατολική Αφρική, είναι πιθανό να επηρεαστούν από παράσιτα και ασθένειες, αλλά δεν υπάρχουν πληροφορίες για το θέμα αυτό. Οι πρακτικές καλλιέργειας που συνεπάγονται με τη συχνή εκσκαφή των εδαφών, είναι πιθανό να απειλούν τους πληθυσμούς αυτών των μελισσών, καθώς συχνά φωλιάζουν σε υπόγεια λαγούμια. Η έλλειψη γνώσης σχετικά με αυτές τις μέλισσες και η οικονομική τους σημασία από τους ανθρώπους (*de facto* θεματοφύλακες της φύσης) είναι σημαντική καθώς οι πρακτικές διατήρησης και διαχείρισης που εφαρμόζονται σε επίπεδο γεωργικών εκμεταλλεύσεων, θα εξαρτώνται σε μεγάλο βαθμό από την αξία που τους αποδίδουν οι άνθρωποι.

Πολυμορφία
----------

Το γένος *Megachile* περιέχει 50 υπογένη, με σχεδόν 1500 αναγνωρισμένα είδη.

Αξιοσημείωτα υπογένη:

* *Callomegachile*
* *Chalicodoma*
* *Chelostomoides*

Αξιοσημείωτα είδη:

* *Megachile albisecta* (*Klug, 1817*)
* *Megachile campanulae*, μέλισσα ρητίνης άνθους καμπάνας
* *Megachile fidelis*, μέλισσα πιστή φυλλοκόπτρια
* *Western leafcutting bee* (*Megachile perihirta*), μέλισσα δυτική φυλλοκόπτρια
* *Megachile pluto*, η μεγαλύτερη μέλισσα στον κόσμο
* *Megachile rotundata*, μέλισσα φυλλοκόπτρια αλφάλφα (είδος φασολιού)
* *Megachile rubi*
* *Megachile sculpturalis*, γιγαντιαία μέλισσα ρητίνης
* *Megachile texana*, μέλισσα φυλλοκόπτρια του Τέξας

Πινακοθήκη
----------

* Megachile fortis*Megachile fortis*
* Megachile ericetorum*Megachile ericetorum*
* Megachile centuncularis τεμαχίζοντας ένα φύλλο.*Megachile centuncularis* τεμαχίζοντας ένα φύλλο.
* Megachile sp. με τεμαχισμένο φύλλο.*Megachile sp.* με τεμαχισμένο φύλλο.
* Τεμαχισμένο φύλλο από Megachile sp.Τεμαχισμένο φύλλο από *Megachile sp*.
* Στέγαστρο για Megachile.Στέγαστρο για *Megachile.*
* Ο κύκλος ζωής των φυλλοκόπτριων μελισσών.Ο κύκλος ζωής των φυλλοκόπτριων μελισσών.
* Θηλυκή μέλισσα Megachile (Chalicodoma) sicula, συλλέγοντας άμμο, για το χτίσιμο της φωλιάς της, Ισραήλ.Θηλυκή μέλισσα *Megachile* (*Chalicodoma*) *sicula*, συλλέγοντας άμμο, για το χτίσιμο της φωλιάς της, Ισραήλ.
* Σύγκριση μεταξύ σύγχρονης και απολιθωμένης χρυσαλλίδας από τις λακκούβες La Brea Tar Pits.Σύγκριση μεταξύ σύγχρονης και απολιθωμένης χρυσαλλίδας από τις λακκούβες *La Brea Tar Pits*.

Σημειώσεις
----------

1. ↑  Το φυτό *alfalfa* (/ælˈfælfə/), το οποίο ονομάζεται *lucerne* και επίσης *Medicago sativa*, στην διωνυμική ονοματολογία, είναι ένα πολυετές ανθοφόρο φυτό στην οικογένεια των Κυαμοειδών (*Fabaceae*). Σε πολλές χώρες του κόσμου, καλλιεργείται ως σημαντική καλλιέργεια ζωοτροφής.
2. ↑  βλ. την παραπάνω Σημ. σχετική με το φυτό *alfalfa*.
3. ↑  Οι λακκούβες *La Brea Tar Pits*, είναι μια ομάδα από λακκούβες πίσσας, οι οποίες βρίσκονται εκεί όπου το πάρκο *Hancock* δημιουργήθηκε γύρω τους, στο αστικό Λος Άντζελες. Η φυσική άσφαλτος (που στα ισπανικά ονομάζεται *brea*) αναδύεται ρέουσα, από το έδαφος σε αυτήν την περιοχή για δεκάδες χιλιάδες χρόνια. Η πίσσα συχνά καλύπτεται με σκόνη, φύλλα ή νερό. Για πολλούς αιώνες, η πίσσα συντηρούσε τα οστά των παγιδευμένων ζώων.

Παραπομπές σημειώσεων

Παραπομπές
----------

1. 1 2 3  Wedmann, Sonja; Wappler, Torsten; Engel, Michael S. (2009). «Direct and indirect fossil records of megachilid bees from the Paleogene of Central Europe (Hymenoptera: Megachilidae)». *Naturwissenschaften* **96** (6): 703–712. doi:10.1007/s00114-009-0525-x. PMID 19296064.
2. 1 2 3 4 5 6 7 8 9 10 11 12 13 14 15 16 17 18 19 20 21 22  Théodore Munyuli· Muo Kasina· Juma Lossini· John Mauremootoo· Connal Eardley (επιμ.). «Megachile bees, Species in the Genus». BioNET-EAFRINET. Ανακτήθηκε στις 16 Μαρτίου 2019.
3. ↑  MacIvor, J Scott; Moore, Andrew E. (2013-12-31). «Bees collect polyurethane and polyethylene plastics as novel nest materials.». *Ecosphere* **4** (12): art155. doi:10.1890/ES13-00308.1.
4. ↑  Michener, Charles Duncan (2000). *The Bees of the World*. Baltimore: JHU Press. σελ. 556.

Εξωτερικοί σύνδεσμοι
--------------------

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Megachile** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Megachile** |

* *Megachile* Identification Guide (female) discoverlife.org
* *Megachile* Identification Guide (male) discoverlife.org
* List of Species discoverlife.org
* Worldwide Species Map discoverlife.org